שלום רב,

 הקרבה של חיות הבר לאדם אינה רצויה. היא מזיקה להן וגם לנו. הרחקת חיות הבר בכלל והטורפים בפרט ממקומות יישוב ללא מניעת גורמי משיכתם אליהם אינה יעילה, וללא שיתוף הפעולה שלכם לא יימצא פתרון הולם לחדירתם ליישובכם.

התנים שייכים למשפחת הכלביים ופעילים בעיקר בשעות הדמדומים ובלילה, הם נמנים עם חיות הבר אוכלות הבשר ושרידותם מושפעת מאוד מכמות המזון הזמין באזור. רוב המזון מסופק, שלא מדעת, על ידי האדם. התן מותאם לאכילת פגרים, הם נחשבים ל"סניטרים" של הטבע מפני שבאכילת הפגרים והפסולת, הם מנקים את הסביבה, ובכך מונעים הפצה של מחלות. בנוסף, התנים ניזונים גם מבעלי חיים קטנים, אשפה, מזון לחתולים ומשאריות מזון. תפוצת התנים בישראל היא בכל בתי הגידול בחבל הים-תיכוני. במדבר, הם נמצאים רק במקומות בהם יש מים זמינים וסבך שיחים. פיתוח חקלאי ומקורות מים זמינים מרחיבים את תפוצתם במדבר. זמינות מזון ומים ביישובים, מושכים אותם מן השטחים הפתוחים אל היישובים. התנים שייכים למשפחת הכלביים ועלולים להפיץ את מחלת הכלבת ולכן, נבקש להקפיד לסגור את פחי האשפה, לצמצם זליגות מים, להשגיח על חיות המחמד ולא להשאיר מזון זמין על הקרקע.

הווטרינרית המועצתית אמונה על הטיפול בחיות והמטרדים שהם יוצרים בתוך היישובים.

בנוסף, פקחי ועובדי רשות הטבע והגנים פועלים על פי חוק יום ולילה כדי לבלום את תפוצת התנים בשטחים הפתוחים הצמודים ליישובכם ובכך לסייע במניעת ההטרדה של חיות הבר ביישובים.

בכל דבר ועניין מוזמנים לפנות לאורלי גלעד מנהלת שמורת מצוק הצינים בנייד 050-9800069

בברכה

אורלי גלעד דייב סטרוקוב

מנהלת שמורת מצוק הצינים פקח איזורי בקעת צין ומכתש גדול